# Sin retorno

Sin retorno és una pel·lícula argentina-espanyola de thriller dramàtic, opera prima coescrita i dirigida per Miguel Cohan protagonitzada per Leonardo Sbaraglia, Martín Slipak, Bárbara Goenaga i Federico Luppi. L'argument és un thriller que explora les causes i les conseqüències d'un succés que implica diversos personatges embolicats de diferents maneres, proposant diversos punts de vista al mateix temps. Es va estrenar el 30 de setembre de 2010 a l'Argentina i el 18 de febrer de 2011 a Espanya.

## Sinopsi

En un accident de trànsit, el ciclista Pablo (Agustín Vásquez) és atropellat i mor. El responsable, Matías (Martín Slipak), es dona a la fuga sense deixar ni una sola pista. Per part seva, Víctor (Federico Luppi), el pare de la víctima, no està disposat a quedar-se de braços plegats i, secundat pels mitjans de comunicació, exigeix trobar al responsable i portar-lo a la presó, per la qual cosa comença a buscar testimonis de l'accident.
Per una sèrie de coincidències i una justícia contaminada per l'opinió pública, Federico (Leonardo Sbaraglia), un innocent, és portat al banc dels acusats, enfrontant-se a una culpa i a una pena que no li correspon. Sense cap prova que incrimini a Matías, i amb la complicitat dels seus pares Ricardo (Luis Machín) i Laura (Ana Celentano), Matías segueix amb la seva vida normal malgrat els seus sentiments de culpa.
Tres anys i mig després Federico surt de la presó i decideix buscar al veritable culpable. Embolicats en l'entreteixit de l'atzar i les decisions desesperades, aquests homes hauran d'enfrontar-se a la culpa, la responsabilitat i la necessitat íntima de redempció en una espiral que no tindrà retorn.

## Repartiment

* Leonardo Sbaraglia - Federico Samaniego
* Martín Slipak - Matías Fustiniano
* Bárbara Goenaga - Natalia Kaufman
* Luis Machín - Ricardo Fustiniano
* Ana Celentano - Laura Fustiniano
* Arturo Goetz - El Liquidador
* Agustín Vásquez - Pablo Marchetti
* Federico Luppi - Víctor Marchetti
* Manuel Longueira - Kempes/Chasman
* Rocío Muñoz - Luciana Fustiniano
* Felipe Villanueva...Chaucha

## Recepció

Sin retorno va aconseguir crítiques positives dels principals mitjans de comunicació escrits a l'Argentina. El diari Clarín la va qualificar com a bona, igual que La Nación, mentre que Página/12 l va donar una puntuació de 8/10.
Quant a les pàgines especialitzades d'internet, a Rotten Tomatoes manté una crítica positiva del 60% sobre un total de dalt de 70 vots d'usuaris, i a Cines Argentinos manté una puntuació similar, de 6,2/10. Una mica per dalt de les anteriors Internet Movie Database la qualifica amb 6,8/10 sobre un total de més de 300 vots.
| « | "Potent thriller dramàtic (...) amb una magnífica utilització de les el·lipsis, bones interpretacions" | » |
| « | "Un hàbil guió, un ritme incessant i, per descomptat, uns actors que ofereixen una enèsima mostra del seu talent. (...) Un film d'autor... per a tots els públics" | » |
"Una pel·lícula total, precisa i impecable (...) unes interpretacions immillorables (...) Puntuació: *** (sobre 5)" (Andrea G. Bermejo: Cinemanía)

## Premis

| Any | Premi | Categoria | Nominat | Resultat |
| 2010 | 55a Seminci | Espiga d’Or | Espiga d’Or | Won |
| 2010 | V edició dels Premis Sur | Millor opera prima | Millor opera prima | Guanyador |
| 2010 | V edició dels Premis Sur | Millor guió original | Ana Cohan, Miguel Cohan | Nominat |
| 2010 | V edició dels Premis Sur | Millor actor | Leonardo Sbaraglia | Nominat |
| 2010 | V edició dels Premis Sur | Millor actriu secundària | Ana Celentano | Nominat |
| 2010 | V edició dels Premis Sur | Millor actor secundari | Martín Slipak | Guanyador |
| 2010 | V edició dels Premis Sur | Millor actor novell | Martín Slipak | Nominat |

## Referències

* ↑ «Estrenos de cartelera». CyLTV, 18-02-2011.
* ↑ Abuín, Alberto. «Estrenos de cine | 18 de febrero | bailarinas, asesinos, caballos, osos y argentinos». Espinof, 18-02-2011.
* ↑ Ni blanco ni negro clarin.com, 30.09.2010
* ↑ Consistente relato de un tema muy actual lanacion.com, 30 de septiembre de 2010
* ↑ La más realista y perturbadora de las fábulas pagina12.com.ar, 30 de septiembre de 2010
* ↑ Sin Retorno (2010) rottentomatoes.com
* ↑ Sin retorno cinesargentinos.com.ar
* ↑ Sin retorno (2010) Arxivat 2013-01-29 a Wayback Machine. imdb.es
* ↑ Del remordimiento y la venganza, Javier Ocaña, El País
* ↑ Sin retorno, Pere Vall, Fotogramas
* ↑ «"Copia Conforme" y "Sin Retorno" Espiga de Oro de la Seminci». La Razón, 30-10-2010.
* ↑ «Los nominados a los Premios Sur 2010». Infobae, 03-11-2010.
* ↑ «El hombre de al lado, la gran sorpresa». La Nación, 16-12-2010.

## Enllaços externs

* Tràiler de la pel·lícula a YouTube
* Sin retorno a Días de cine